作者：张炎
词牌/韵律：月下笛

paragraphs: 万里孤云，清游渐远，故人何处。
寒窗梦里，犹记经行旧时路。
连昌约略无多柳，第一是、难听夜雨。
谩惊回凄悄，相看烛影，拥衾谁语。
张绪。
归何暮。
半零落，依依断桥鸥鹭。
天涯倦旅。
此时心事良苦。
只愁重洒西州泪，问杜曲、人家在否。
恐翠袖、正天寒，犹倚梅花那树。

标签：宋词三百首